
РЕПУБЛИКА СЕВЕРНА МАКЕДОНИЈА- KUZEY MAKEDONYA CUMHURYETİ

ОПШТИНА ЦЕНТАР ЖУПА – MERKEZ JUPA BELEDİYESİ

Бр. - No. 14-507/
 27.12.2024 год./ yılı


         Врз основа на член 22, став 1 точка 7 и член 36 став 1 точка 10 од Законот за локална самоуправа (Сл. Весник на РМ бр.5/2002 ) член 18, став 1 точка 8 од Статутот на Општина Центар Жупа (‘‘ Службен гласник бр.16/2020 ), Советот на Општина Центар Жупа  на 20- та   редовна седницата одржана на 27.12.2024 година донесе: 
 П Р А В И Л Н И К
ЗА ДОДЕЛУВАЊЕ НА ЕДНОКРАТНА ПАРИЧНА ПОМОШ ЗА НОВОРОДЕНЧЕ 

Член 1

             Со овој правилник се пропишуваат поблиските услови, критериуми и начинот на доделување на еднократна парична помош за новороденче на секое семејство од Општина Центар Жупа  со новородено дете.

             Основната цел која се очекува да се постигне преку доделувањето на овој вид на помош е обезбедување на транспарентна, социјална, достапна, ефикасна и квалитетна мерка за потребите на корисникот.


Член 2

              Право на еднократна парична помош за новороденче има еден од родителител, жител на Општина Центар Жупа , со постојано место на живеење на територија на Општина Центар Жупа  до денот на раѓањето на детето.
          Ако мајката роди близнаци, тројка или повеќе деца при раѓање, за секое живо родено дете има право на еднократна парична помош за секое од децата.
Услов за добивање на парична помош за новороденче е детето да биде родено на територијата на Република Северна Македонија . 
Член 3

               Еднократната парична помош за новороденче ја доделува Градоначаникот на Општина Центар Жупа.

По донесување на овој правилник градоначалникот со Решение ќе формира три члена комисија од редот на вработените административни службеници за прегледување на пристигнатите документи и составување на Записник со предлог за исполнување или неисполнување на условите за остварување на правото за еднократна парична помош за новороденче. 
                Вредноста на еднократната парична помош за новороденче изнесува 6.000,00 денари
Член 4

Барањето за остварување на еднократна парична помош за новороденче е објавено на страната на Општина Центар Жупа  ( merkezjupa.gov.mk ) и истото се поднесува во архивата на Општина Центар Жупа . Барањето е  во прилог на овој правилник. 
Барањето за остварување на еднократна парична помош за новороденче се поднесува во рок од 60 дена од денот на раѓањето на детето.
По истекот на рокот од став 2 на овој член, се губи правото за поднесување на барање за остварување на еднократна парична помош за новороденче.
Член 5

Поднoсителот на барањето може да биде еден од родителите, жител на Општина Центар Жупа, со постојано место на живеење на територија на Општина Центар Жупа до денот на раѓањето на детето.

Поднoсителот на барањето за остварување на еднократна парична помош за новороденче со Барањето задолжително ги поднесува следните документи:
1.Лична карта на подносителот (фотокопија) 
2.Копија од трансакциска сметка на подносителот (фотокопија) 
3.Извод од матичната книга на родените за детето (фотокопија)

Барањето за еднократна парична помош заедно со комплетната документација се доставуваат до Општина Центар Жупа на адреса преку Архивата на Оштина Центар Жупа  до Градоначалникот на општина Центар Жупа. 
Фотокопиите од лична карта, трансакциска сметка и извод од матичната книга на родените за детето, како и секоја друга документација која содржи лични податоци за подносителот на барањето, задолжително се доставуваат во затворен коверт, со назнака ,,строго доверливо-лична документација,, како прилог кон барањето.
Член 6

             Подносителот на Барањето е должен да дава точни податоци.

             Ако се утврди дека барателот дал нецелосни или невистинити податоци, истиот го губи правото, согласно овој правилник.

             Документите се доказ во постапката и не се враќат на барателот.

             За приемот на барањето и разгледување на поднесената документација се составува Записник од комисијата  до Градоначалникот, а тој донесува решение.
Член 7
Со донесување на овој правилник престанува да важи правилникот за доделување на еднократна парична помош за новороденче бр.14-429/20 од 25.12.2023 година 
Член 8
             Овој Правилник влегува во сила од денот на донесување, а ќе се објави во Службен Гласник на Општина Центар Жупа .

Совет на општина Центар Жупа
Претседател ,

Бирџан Селман
До: Oпштина Центар Жупа

-Градоначалник 

БАРАЊЕ 

За еднократна парична помош за новороденче

Од ____________________________________ , со живеалиште во општина Центар Жупа, 

         /име и презиме на родителот/ 

Барам да ми се признае правото на еднократна парична помош за новороденче.

Прилози кон барањето кое ги доставува поднесителот:

1. Лична карта на подносителот ( фотокопија)

2. Копија од трансакциска сметка на подносителот (фотокопија) 
3.Извод од матичната книга на родените фотокопијa (за детето)
4. Изјава за согласност за користење на лични податоци 
Напомена: Фотокопиите од лична карта, трансакциска сметка и извод од матичната книга на родените за детето, како и секоја друга документација која содржи лични податоци за подносителот на барањето, задолжително се доставуваат во затворен коверт, со назнака ,,строго доверливо-лична документација,, како прилог кон барањето. 
Барањето за остварување на еднократна парична помош за новороденче се поднесува во рок од 60дена од денот на раѓањето на детето 

Подносител ________________________
ИЗЈАВА
За согласност за користење на лични податоци
Јас, _____________________________ со оваа изјава давам изрична согласност Општина Центар Жупа  да ги користи и да врши обработка на моите лични податоци за потребите на процесот за _____________________________________ се додека има потреба од нив, по што ќе бидат избришани/унишетени во согласност за Законот за заштита на личните податоци. Го задржувам правото во секое време повлекувањето на согласноста да ја дадам писмено или електронски. 
Оваа изјава ја давам доброволно. 
Потпис ____________________

